EMP Ühiskomitee otsus

nr 188/1999,

17. detsember 1999,

millega muudetakse EMP lepingu protokolli nr 4 päritolureeglite kohta

EMP ÜHISKOMITEE,

võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eriti selle artiklit 98

ning arvestades, et:

(1) lepingu protokolli nr 4 muudeti EMP Ühiskomitee 26. märtsi 1999. aasta otsusega nr 45/1999; [1]

(2) termini "päritolustaatusega toode" määratlust tuleb muuta, et tagada laiendatud kumulatsioonisüsteemi õige toimimine, mis võimaldab kasutada Euroopa ühendusest, Poolast, Ungarist, Tšehhist, Slovakkiast, Bulgaariast, Rumeeniast, Lätist, Leedust, Eestist, Sloveeniast, Türgist, Euroopa Majanduspiirkonnast (edaspidi: "EMP"), Islandilt, Norrast ja Šveitsist pärit materjale;

(3) näib soovitatav summasid käsitlevad artiklid läbi vaadata, et võtta täielikult arvesse euro jõustumine;

(4) töötlemistehnoloogiate muudatuste ja teatavate toorainete nappusega arvestamiseks tuleb teha mõned parandused töö- ja töötlusnõuete loendisse, millele päritolustaatuseta materjalid peavad päritolustaatuse saamiseks vastama,

ON VASTU VÕTNUD JÄRGMISE OTSUSE:

Artikkel 1

Lepingu protokolli nr 4 muudetakse käesolevaga järgmiselt:

1. artiklites 20 ja 25 asendatakse sõna "eküü" sõnaga "euro";

2. artikkel 30 asendatakse järgmisega:

"Artikkel 30

Eurodes väljendatud summad

1. Eksportiva riigi omavääringus summad, mis on võrdsed eküüdes väljendatud summadega, kinnitab eksportiv riik ja need edastatakse Euroopa komisjoni kaudu teistele lepinguosalistele.

2. Kui need summad ületavad importiva riigi kinnitatud vastavaid summasid, aktsepteerib importiv riik need, kui nende kohta esitatud arve on eksportiva riigi omavääringus. Kui toodete kohta esitatud arve on muu lepinguosalise või artiklis 3 nimetatud riigi vääringus, tunnistab importiv riik asjaomase riigi märgitud summat.

3. Omavääringus kasutatavad summad on võrdväärsed selles omavääringus eurodes väljendatud summadega esimesel tööpäeval 1992. aasta oktoobrikuu kursi alusel.

4. EMP Ühiskomitee vaatab lepinguosaliste taotlusel läbi eurodes väljendatud summad ja nendega võrdväärsed summad EÜ liikmesriikide ja EFTA riikide omavääringus. Seda läbivaatamist tehes tagab EMP Ühiskomitee, et omavääringus väljendatud summasid ei vähendata, ning lisaks sellele kaalub ta, kas tegelikkuses on asjaomaseid piiranguid soovitav säilitada. Selleks võib komitee otsustada eurodes väljendatud summasid muuta.";

3. II lisa muudetakse järgmiselt:

a) HS rubriigi

1904

kanne asendatakse järgmisega:

"1904 | Teravilja või teraviljasaaduste paisutamise või röstimise teel valmistatud toiduained (nt maisihelbed); mujal nimetamata töödeldud teravili (välja arvatud jahu), eelküpsetatud või muul viisil teradena või helvestena valmistatud teravili, v.a mais | Valmistamine: materjalidest, mis ei ole klassifitseeritud rubriiki 1806,milles kõik kasutatavad teraviljad ja jahu (v.a kõva nisu ja selle saadused ning Zea induratamais) peavad olema täielikult teatud riigis saadud,milles kasutatavate grupi 17 materjalide väärtus ei ületa 30 % toote tehasehinnast | |

b) HS rubriigi

2207

kanne asendatakse järgmisega:

"2207 | Denatureerimata etüülalkohol alkoholisisaldusega 80 % mahust või enam; igasuguse alkoholisisaldusega denatureeritud etüülalkohol ja muu denatureeritud piiritus | Valmistamine: muudest kui rubriikide 2207 või 2208 materjalidest,milles kõik viinamarjad või viinamarjadest saadud mis tahes materjal peavad olema täielikult teatud riigis saadud või, kui kõik muud kasutatavad materjalid on päritolustaatusega, võib arrakit kasutada kuni 5 mahu %;" | |

c) HS kaubagrupi 57 kanne asendatakse järgmisega:

"Kaubagrupp 57 | Vaibad jm tekstiilpõrandakatted: | | |

— nõeltöödeldud vildist | Valmistamine: looduslikest kiududestvõikeemilistest ainetest või tekstiilimassistKuid: rubriiki 5402 kuuluvat polüpropüleenfilamenti,võirubriiki 5503 või 5506 kuuluvaid polüpropüleenkiudusidvõirubriiki 5501 kuuluvaid polüpropüleenfilamentköisikuid, milles iga elementaarfilamendi või -kiu joontihedus on alla 9 detsiteksi, kui nende väärtus ei ületa 40 % toote tehasehinnastPõhimikuna võib kasutada džuutkangast | |

— muust vildist | Valmistamine: kraasimata, kammimata vm viisil ketramiseks ettevalmistamata looduslikest kiududestvõikeemilistest ainetest või tekstiilimassist | |

— muudest tekstiilmaterjalidest | Valmistamine: kookos- või džuutlõngast,sünteetilisest või tehisfilametlõngast,looduslikest kiududestvõikraasimata, kammimata vm viisil ketramiseks ettevalmistamata keemilistest staapelkiududestPõhimikuna võib kasutada džuutkangast | |

d) HS rubriigi

8401

kanne asendatakse järgmisega:

"ex8401 | Tuumkütuseelemendid | Valmistamine, milles kõik kasutatavad materjalid on klassifitseeritud muusse rubriiki kui toode | Valmistamine, milles kasutatavate materjalide koguväärtus ei ületa 30 % toote tehasehinnast |

e) HS rubriikide

9606

ja

9612

kannete vahele lisatakse järgmine tekst:

"9608 | Pastapliiatsid (kuulsulepead); vilt- vms urbsest materjalist otstega pliiatsid ja markerid; täitesulepead, stilograafid jm sulepead; kopeersuled; liikuva või vintsüdamikuga pliiatsid; sulepea-, pliiatsi- jms hoidikud; eelnimetatud kirjatarvete osad (sh otsikud ja klambrid), v.a rubriiki 9609 kuuluvad | Valmistamine, milles kõik kasutatavad materjalid on klassifitseeritud muusse rubriiki kui toode ise. Samasse rubriiki kuuluvaid sulgi ja suleotsikuid võib siiski kasutada." | |

Artikkel 2

Käesolev otsus jõustub 1. jaanuaril 2000, tingimusel et EMP Ühiskomiteed on teavitatud vastavalt lepingu artikli 103 lõikele 1.

Artikkel 3

Käesolev otsus avaldatakse Euroopa Ühenduste Teataja EMP osa EMP kaasandes.

Brüssel, 17. detsember 1999

EMP Ühiskomitee

eesistuja

N. v. Liechtenstein

[1] EÜT L 266, 19.10.2000, lk 53.

--------------------------------------------------